ai4bharat/Pralekha huggingface dataset:
শিল্পওবাণিজ্যমন্ত্রক
বাণিজ্য ও শিল্প মন্ত্রী ভারতের তথ্য প্রযুক্তি সংস্থার মুখ্য কার্যনির্বাহী আধিকারিকদের সঙ্গে আলোচনা করলেন
নয়াদিল্লি, ০১ আগস্ট, ২০১৯
কেন্দ্রীয় বাণিজ্য ও শিল্প এবং রেল মন্ত্রী শ্রী পীযূষ গোয়েল গতকাল নয়াদিল্লিতে তথ্য প্রযুক্তি সংস্থাগুলির পদস্থ প্রবন্ধকদের সঙ্গে বৈঠক করলেন। নর্ডিক দেশগুলি পূর্ব ও মধ্য ইউরোপ, কানাডা, অস্ট্রেলিয়া এবং আফ্রিকার মতো নতুন বাজারগুলিতে লগ্নি এবং ব্যবসা সম্প্রসারণের সুযোগ-সুবিধাগুলি নিয়ে আলোচনা হয় এই বৈঠকে। এছাড়াও, পূর্ব এশীয় বাজার যেমন চিন, জাপান ও কোরিয়ায় লগ্নি এবং ব্যবসা বৃদ্ধির নতুন নতুন পথ নিয়েও আলোচনা হয়েছে।
২০১৭ অর্থবর্ষে দেশের মোট অভ্যন্তরীণ উৎপাদনের ৭.৭ শতাংশই ছিল ভারতের তথ্য প্রযুক্তি শিল্পের। ২০২৫ – এর মধ্যে এটি ১০ শতাংশে পৌঁছবে বলে আশা করা হচ্ছে। ন্যাসকম – এর তথ্য অনুযায়ী ২০১৭’য় তথ্য প্রযুক্তি শিল্প ক্ষেত্রে গড় রাজস্বের পরিমাণ ১৬ হাজার কোটি ডলার। ভারতের তথ্য প্রযুক্তি পরিষেবা রপ্তানির দুই-তৃতীয়াংশই হয় মার্কিন যুক্তরাষ্ট্রে।
২০১৮-১৯ – এ ভারতের তথ্য প্রযুক্তি এবং পরিষেবা শিল্প বেড়ে দাঁড়িয়েছে ১৮ হাজার ১০০ কোটি ডলারে। ২০১৯ – এ এই শিল্পে রপ্তানি বৃদ্ধি পেয়ে হয়েছে ১৩ হাজার ৭০০ কোটি ডলার। পাশাপাশি, দেশের অভ্যন্তরে হার্ডওয়্যার সমেত রাজস্ব পৌঁছেছে ৪ হাজার ৪০০ কোটি ডলারে।
আলোচনায় সংস্থাগুলির প্রতিনিধিরা বাণিজ্য ও শিল্প মন্ত্রককে জানায় যে, চিনের তথ্য প্রযুক্তি পরিষেবা বাজার যদিও বিশ্বের মধ্যে তৃতীয় বৃহত্তম, বিভিন্ন প্রতিবন্ধকতা ও সমস্যার জন্য চিনে ভারতীয় সংস্থাগুলির লগ্নি এবং বাণিজ্য বৃদ্ধি পায়নি। চিনে ভারতীয় সংস্থাগুলির কারবার শুরু করার যে সমস্যাগুলি সে নিয়েও আলোচনা হয়।
টিসিএস, উইপরো, ইনফোসিস, টেক মাহিন্দ্রা এবং এইচএইচসিএল – এর মতো ভারতে শীর্ষ স্থানীয় পাঁচ তথ্য প্রযুক্তি পরিষেবা সংস্থা চিনে এক দশকেরও বেশি সময় ধরে ব্যবসা করছে। সেখানে তাদের সংস্থাগুলিতে ৯০ শতাংশই স্থানীয় লোক কাজ করেন। কিন্তু সেই তুলনায় আয় কম, তাই ভারতীয় তথ্য প্রযুক্তি পরিষেবা সংস্থাগুলি চিনে নতুন করে লগ্নি করতে ও ব্যবসা সম্প্রসারণে আগ্রহবোধ করছে না।
গতকালের বৈঠকে টিসিএস, সত্যম ভেঞ্চার ইঙজিনিয়ারিং, এইচসিএল, এনআইআইটি টেক, ইনফোসিস, ইনভেন্টো রোবোটিক্স, টেক মাহিন্দ্রা এবং উইপরো’র বরিষ্ঠ প্রবন্ধক সার্ভিসেস এক্সপোর্ট কাউন্সিলের ডিজি সঙ্গীতা গোডবোলে এবং ন্যাসকম – এর সভানেত্রী দেবযানী ঘোষ উপস্থিত ছিলেন।
ভারত বিশ্বে তথ্য প্রযুক্তি পরিষেবা রপ্তানিতে বৃহত্তম এবং ভারতীয় তথ্য প্রযুক্তি শিল্পের আয়ের ৭৯ শতাংশই আসে রপ্তানি থেকে। বর্তমানে ভারতীয় তথ্য প্রযুক্তি পরিষেবা ক্ষেত্র স্মার্ট অ্যালগরিদমস্, বটস্ এবং এআই টুলস্ - এর মতো অত্যাধুনিক প্রযুক্তির সহযোগী হওয়ার জন্য প্রস্তুত হচ্ছে। কারণ, এই অত্যাধুনিক প্রযুক্তিই এখন প্রতিটি শিল্প এবং ডিজিটাল বিশ্ব হয়ে ওঠার ক্ষেত্রে গুরুত্বপূর্ণ হয়ে উঠছে।
CG/AP/SB
(Visitor Counter : 97
আয়ুষ
আয়ুষ মন্ত্রক ডিজিটাল প্রক্রিয়ায় ‘রোগ প্রতিরোধের জন্য আয়ুষ’ প্রচার কর্মসূচির সূচনা করেছে
নয়াদিল্লী, ১৪ আগস্ট, ২০২০
আয়ুষ মন্ত্রক আজ ‘রোগ প্রতিরোধের জন্য আয়ুষ’ প্রচারমূলক কর্মসূচির সূচনা করেছে। ওয়েবিনারের মাধ্যমে তিন মাস ব্যাপি এই প্রচার চালানো হবে। আজকের অনুষ্ঠানে ৬০ হাজারের বেশি মানুষ অংশ নিয়েছিলেন। আধ্যাত্মিক গুরু শ্রী শ্রী রবিশঙ্কর অনুষ্ঠানে মূল ভাষণ দিয়েছেন। তিনি জানিয়েছেন, আয়ুষের মাধ্যমে সারা বিশ্ব স্বাস্থ্যকর ও আনন্দময় জীবন-যাপনের পথ খুঁজে পাবে।
আয়ুষ ভার্চুয়াল কনভেনশন সেন্টারে আয়োজিত এই ওয়েবিনারটি মন্ত্রকের সরকারি ফেসবুক হ্যান্ডেলে সরাসরি সম্প্রচারিত হয়েছে।
শ্রী শ্রী রবিশঙ্কর বলেছেন, আর্য়ুবেদ সহ অন্যান্য আয়ুষ মাধ্যমে চিকিৎসার অনেক সম্ভাবনা রয়েছে। মন্ত্রকের সচিক শ্রী রাজেশ কোটেচা জানিয়েছেন রোগ প্রতিরোধ ক্ষমতা বাড়ানোর জন্য প্রচলিত ওষুধ এবং জীবন যাপনের বিভিন্ন কৌশল ইতিবাচক প্রভাব বিস্তার করতে পারে। তিনি ‘রোগ প্রতিরোধের জন্য আয়ুষ’- এই উদ্যোগের বিষয়ে বিস্তারিত জানিয়েছেন। ফিটনেস বিশেষজ্ঞ শ্রী মিলিন্দ সোমান বলেছেন, স্বাস্থ্যকর জীবনশৈলী সকলের মেনে চলা উচিত, এক্ষেত্রে খুব কম উপাদানের প্রয়োজন হয়। অল ইন্ডিয়া ইন্সটিটিউট অফ আর্য়ুবেদিকের অধ্যাপক তনুজা নেশারী তাঁদের প্রতিষ্ঠানে কোভিড-১৯ মহামারীর চিকিৎসার বিষয়ে বিভিন্ন অভিজ্ঞতার কথা জানিয়েছেন। বিশ্ব স্বাস্থ্য সংস্থার ডঃ গীতা কৃষ্ণান মহামারীর সঙ্গে স্বাস্থ্য ব্যবস্থার বিভিন্ন বিষয়ে আলোচনা করেছেন। রোগ-ব্যাধি ও অসুস্থতার বিরুদ্ধে উন্নত চিকিৎসা পরিকাঠামো ও প্রচারের বিষয়ে তিনি আলোচনা করেছেন।
এই অনুষ্ঠানে বিশেষজ্ঞদের সঙ্গে বিভিন্ন বিষয় নিয়ে অংশগ্রহণকারীরা মতবিনিময় করেছেন। রোগ প্রতিরোধ ক্ষমতা বৃদ্ধি করতে ও নানা ধরণের অসুখ আটকাতে আয়ুষ মন্ত্রকের চিকিৎসা পদ্ধতির বিষয়েও এই ওয়েবিনারে বিস্তারিত আলোচনা হয়েছে।
CG/CB/NS
(Visitor Counter : 104
কৃষিমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য প্রদানের মাধ্যমে ফসল কেনার প্রক্রিয়া চলছে
নয়াদিল্লী, ১৭ নভেম্বর, ২০২০
২০২০-২১ খরিফ বিপণন মরশুমে সরকার কৃষকদের ন্যূনতম সহায়ক মূল্য প্রদান করে চলতি খরিফ মরশুমের ফসল কেনার প্রক্রিয়া চালাচ্ছে। ন্যূনতম সহায়ক মূল্য প্রকল্পের আওতায় এই ফসল কেনার প্রক্রিয়া চলছে।
উত্তরপ্রদেশ, পাঞ্জাব, হরিয়ানা, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু-কাশ্মীর, কেরালা এবং অন্ধ্রপ্রদেশ থেকে চলতি খরিফ মরশুমে ধান কেনার প্রক্রিয়া সুষ্ঠভাবে চলছে। ১৬ই নভেম্বর পর্যন্ত সংশ্লিষ্ট রাজ্য থেকে ২৮৪.১৮ লক্ষ মেট্রিক টন ধান কেনা হয়েছে। গত বছর এইসময় সংশ্লিষ্ট রাজ্য থেকে ২৩৯.৬৯ লক্ষ মেট্রিক টন ধান কেনা হয়েছিল। গত বছরের তুলনায় এবছর ১৮.৫৬ শতাংশ বেশি ধান কেনা হয়েছে। এবছর এ পর্যন্ত যে পরিমাণ ধান কেনা হয়েছে তারমধ্যে শুধুমাত্র পাঞ্জাব থেকেই কেনা হয়েছে ১৯৮.৩৮ লক্ষ মেট্রিক টন, যা মোট ধান কেনার ৬৯.৮১ শতাংশ।
চলতি খরিফ বিপণন মরশুমে ইতিমধ্যেই ২৪.৩৯ লক্ষ কৃষককে ৫৩৬৫৩.৮১ কোটি টাকা ন্যূনতম সহায়ক মূল্য প্রদান করা হয়েছে।
অন্যান্য রাজ্য থেকে প্রস্তাবের ভিত্তিতে ৪৫.১০ লক্ষ মেট্রিক টন ডাল কেনার অনুমতি দেওয়া হয়েছে। মহারাষ্ট্র, তামিলনাড়ু, কর্ণাটক, তেলেঙ্গানা, গুজরাত, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্প এর আওতায় চলতি খরিফ বিপণন মরশুমে তৈলবীজ কেনা হয়েছে। এছাড়াও অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিক টন নারকেলের শুকনো শাঁস কেনার অনুমতি দেওয়া হয়েছে। পাশাপাশি অন্যান্য রাজ্য/কেন্দ্রশাসিত অঞ্চলগুলির প্রস্তাবের ভিত্তিতে পিএসএস প্রকল্পের আওতায় ডাল, তৈলবীজ এবং নারকেলের শুকনো শাঁস কেনার অনুমতি দেওয়া হয়েছে।
১৬ই নভেম্বর পর্যন্ত সরকার তার নির্ধারিত নোডাল এজেন্সির মাধ্যমে তামিলনাড়ু, মহারাষ্ট্র, গুজরাত, হরিয়ানা এবং রাজস্থানের ৩৪ হাজার ৩৬১ জন কৃষককের কাছ থেকে ৩১৭.৫৪ কোটি টাকা ন্যূনতম সহায়ক মূল্য প্রদানের মাধ্যমে ৫৮৮৬৭.৭৯ মেট্রিক টন মুগ, উর্দ, চীনা বাদাম এবং সয়াবিন কিনেছে। গত বছর এইসময় সংশ্লিষ্ট রাজ্য থেকে ৩৩৯৭৬.৪৮ মেট্রিক টন এই সামগ্রী কেনা হয়েছিল। গত বছরের তুলনায় এবছর ৭৩.২৬ শতাংশ বেশি ডাল ও তৈলবীজ কেনা হয়েছে।
একইভাবে ১৬ই নভেম্বর পর্যন্ত কর্ণাটক এবং তামিলনাড়ুতে ৩ হাজার ৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য প্রদানের মাধ্যমে ৫ হাজার ৮৯ মেট্রিক টন নারকেলের শুকনো শাঁস কেনা হয়েছে। গত বছর এই সময় সংশ্লিষ্ট রাজ্য থেকে ২৯৩.৩৪ মেট্রিক টন নারকেলের শুকনো শাঁস কেনা হয়েছিল।
পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাত থেকে ন্যূনতম সহায়ক মূল্য প্রদানের মাধ্যমে তুলোর বীজ কেনার প্রক্রিয়া সুষ্ঠভাবে চলছে। ১৬ই নভেম্বর পর্যন্ত সংশ্লিষ্ট রাজ্যের ২ লক্ষ ৯৩ হাজার ৯০০ জন কৃষকের কাছ থেকে ৪২৮৫.৮৪ কোটি টাকা দিয়ে ১৪ লক্ষ ৯৮ হাজার ১৮৩টি কাপাস তুলোর গাঁট কেনা হয়েছে।
প্রধানমন্ত্রীরদপ্তর
প্রকাশ সিং বাদলের প্রয়াণে শোক প্রকাশ প্রধানমন্ত্রীর
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী পাঞ্জাবের প্রাক্তন মুখ্যমন্ত্রী প্রকাশ সিং বাদলের প্রয়াণে গভীর শোক প্রকাশ করেছেন।
প্রধানমন্ত্রী একগুচ্ছ ট্যুইট বার্তায় বলেন, “প্রকাশ সিং বাদলজীর প্রয়াণে আমি অত্যন্ত মর্মাহত। ভারতীয় রাজনীতির এক বিশিষ্ট ব্যক্তি ছিলেন তিনি। দেশের জন্য তাঁর বিশেষ অবদান রয়েছে। পাঞ্জাবের কঠিন সময়ে কাজ করেছেন তিনি। পাশাপাশি, রাজ্যের উন্নয়নের জন্য নিরলস কাজ করে গেছেন।
প্রকাশ সিং বাদলের প্রয়াণ আমার জন্য ব্যক্তিগত ক্ষতি। বহু দশক ধরেই আমি তাঁর সঙ্গে নানা সময়ে ঘনিষ্ঠভাবে আলোচনা করেছি। তাঁর কাছ থেকে শিখেছি অনেক কিছুই। এ ধরনের অনেক আলাপচারিতা কথা আমার মনে পড়ছে, যেখানে তাঁর চিন্তাভাবনা ও বুদ্ধিমত্তার স্পষ্ট পরিচয় পাওয়া গেছে। তাঁর পরিবার পরিবজন ও অগণিত অনুগামীদের জানাই সমবেদনা”।
PG/PM/SB
(
অর্থমন্ত্রক
কেন্দ্রীয় অর্থ ও কর্পোরেট বিষয়ক মন্ত্রী শ্রী অরুণ জেটলির সভাপতিত্বে অনুষ্ঠিত জিএসটি পরিষদের ৩২তম বৈঠকে সুপারিশসমূহ
নয়াদিল্লি, ১০ জানুয়ারি, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রী অরুণ জেটলির সভাপতিত্বে আজ নতুন দিল্লিতে জিএসটি পরিষদের ৩২তম বৈঠক অনুষ্ঠিত হয়। বৈঠকে পরিষদ - সিজিএসটি  ২০১৮, আইজিএসটি  ২০১৮, ইউটিজিএসটি  ২০১৮ এবং জিএসটি  সংশোধনী বিল ২০১৮ সহ সিজিএসটি আইন, বিজ্ঞপ্তি এবং আগাম জারি করা সার্কুলারে যে পরিবর্তন করা হয়েছে, সেগুলিতে অনুমোদন দিয়েছে। এছাড়াও, জিএসটি পেশাদারদের পরীক্ষায় উত্তীর্ণ হওয়ার শেষ দিন বাড়িয়ে ৩১ ডিসেম্বর, ২০১৯ করা হয়েছে।
CG/BD/SB
(Visitor Counter : 56
কেন্দ্রীয়মন্ত্রিসভা
জলবিদ্যুৎ প্রকল্পে উৎসাহদানে কেন্দ্রীয় মন্ত্রিসভার অনুমোদন
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা জলবিদ্যুৎ ক্ষেত্রে উৎসাহদানে বিশেষ অনুমোদন দিল। এরমধ্যে নন সোলার রিনিউএবেল পারচেস অবলিগেশন -এর অঙ্গ হিসেবে বৃহৎ জলবিদ্যুৎ প্রকল্প রয়েছে।
যেসব সিদ্ধান্ত নেওয়া হয়েছে তার মধ্যে রয়েছে-
· পুনর্নবীকরণ শক্তির উৎস হিসেবে বৃহৎ জলবিদ্যুৎ প্রকল্পের ঘোষনা।
· সৌরশক্তি বর্হিভূত পুনর্নবীকরণযোগ্য শক্তি ক্রয় সংক্রান্ত বিধির আওতায় জলবিদ্যুৎ ক্ষেত্র একটি পৃথক ক্ষেত্র হিসেবে কাজ করবে।
· বিশেষ বিশেষ ক্ষেত্রে জলবিদ্যুৎ প্রকল্পগুলিকে বন্যা নিয়ন্ত্রনে আর্থিক সাহায্য দেওয়া হবে।
· ২০০ মেগাওয়াট জলবিদ্যুৎ উৎপাদন প্রকল্পে পরিকাঠামো ক্ষেত্রে বিশেষ করে সড়ক ও সেতু নির্মাণে দেড় কোটি টাকা এবং ২০০ মেগাওয়াটের বেশি ক্ষেত্রে ১ কোটি টাকা পর্যন্ত আর্থিক সাহায্য দেওয়া হবে।
বেশিরভাগ জলবিদ্যুৎ প্রকল্পগুলি হিমালয় এবং উত্তরপূর্ব অঞ্চলের উঁচু এলাকায় অবস্হিত। এই প্রকল্পগুলির উন্নয়ন ঘটলে সামাজিক, অর্থনৈতিক উন্নয়ন যেমন ঘটবে, তেমনি কর্মসংস্হানেরও সুযোগ সৃষ্টি হবে। একইসঙ্গে পর্যটন ও ছোট ব্যবসায় অপ্রত্যক্ষ কর্মসংস্হানের সুযোগ তৈরি হবে। সৌর এবং বিদ্যুৎ শক্তিকে কাজে লাগিয়ে ২০২২ সালের মধ্যে ১৬০ গিগাওয়াট ক্ষমতাসম্পন্ন বিদ্যুৎ উৎপাদনকেন্দ্র গড়ে তোলার লক্ষ্য রাখা হয়েছে।
CG/SS/NS
(Visitor Counter : 222
সংস্কৃতিমন্ত্রক
তেলেঙ্গানার ওয়ারাঙ্গলে আগামীকাল থেকে রাষ্ট্রীয় সংস্কৃতি মহোৎসবে বর্ণময় সাংস্কৃতিক অনুষ্ঠানের দ্বিতীয় পর্বের সূচনা হচ্ছে
নয়াদিল্লি, ২৮ মার্চ, ২০২২
রাষ্ট্রীয় সংস্কৃতি মহোৎসবের দ্বিতীয় পর্বের সূচনা হচ্ছে আগামীকাল তেলেঙ্গানার ওয়ারাঙ্গলে। তেলেঙ্গানার রাজ্যপাল শ্রীমতী তামিলিসাই সুন্দররাজন দু’দিনের এই মেগা সাংস্কৃতিক অনুষ্ঠানের সূচনা করবেন। কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি সংস্কৃতি মহোৎসবের দ্বিতীয় দিন অর্থাৎ ৩০ তারিখ অংশ নেবেন।
উল্লেখ করা যেতে পারে, আজাদি কা অমৃত মহোৎসবের অঙ্গ হিসাবে অন্ধ্রপ্রদেশের রাজামহেন্দ্রভরমে গত ২৬ মার্চ জাতীয় সাংস্কৃতিক অনুষ্ঠান হিসাবে রাষ্ট্রীয় সংস্কৃতি মহোৎসবের সূচনা হয়।
এই মহোৎসবে স্থানীয় কলাকুশলী ও লোকনৃত্য শিল্পীরা বিভিন্ন অনুষ্ঠান মঞ্চস্থ করবেন। হায়দরাবাদ ব্রাদার্স নামে একটি সঙ্গীত দল ধ্রুপদি সঙ্গীত পরিবেশন করবে। একিভাবে, মহোৎসবের দ্বিতীয় দিনে বিশিষ্ট সুরকার ও কন্ঠশিল্পী শ্রী বন্দেমাতরম শ্রীনিবাস সঙ্গীত পরিবেশন করবেন। এই অনুষ্ঠানে পদ্ম পুরস্কার জয়ী ডঃ কে পদ্মজা রেড্ডি ধ্রুপদি নৃত্য মঞ্চস্থ করবেন। মূল সাংস্কৃতিক অনুষ্ঠান বিকেল ৫টা ৩০ মিনিট থেকে রাত ১০টা ৩০ মিনিট পর্যন্ত আয়োজন করা হয়েছে।
রাষ্ট্রীয় সংস্কৃতি মহোৎসবের তৃতীয় পর্যায়ের সূচনা হবে আগামী পয়লা এপ্রিল। এই অনুষ্ঠান তিন দিন চলবে। আমাদের অতুলনীয় দেশ ভারতের ঐতিহ্য, সংস্কৃতি, পরম্পরা ও বিবিধতার নানা দিক উদযাপনের জন্য সংস্কৃতি মন্ত্রক ২০১৫’তে রাষ্ট্রীয় সংস্কৃতি মহোৎসবের পরিকল্পনা করে। উল্লেখ করা যেতে পারে, ২০১৫ সালের নভেম্বরে নতুন দিল্লিতে প্রথম রাষ্ট্রীয় সংস্কৃতি মহোৎসব আয়োজিত হয়।
CG/BD/SB
(Visitor Counter : 85
নির্বাচনকমিশন
অন্ধ্রপ্রদেশে মহিলা ভোটদাতাদের সংখ্যা পুরুষদের থেকে ১.৯৩ শতাংশ বেশি, রাজ্যে ১৮-১৯ বছর বয়সী ভোটারের সংখ্যা ৫ লক্ষ্যের বেশি
নয়াদিল্লি, ১০ এপ্রিল, ২০১৯
রাজ্য পুর্নগঠনের পর এই প্রথম আগামীকাল- ১১ই এপ্রিল অন্ধ্রপ্রদেশের সাধারণ নির্বাচন। লোকসভা নির্বাচনের প্রথম পর্বে রাজ্যের সবকটি আসনে একদিনেই ভোট নেওয়া হবে। রাজ্যে ভোট গ্রহণের জন্য ৪৫,৯২০টি কেন্দ্র খোলা হয়েছে।
২৫টি লোকসভা কেন্দ্রের জন্য ৩,৬৬,৬১,৩১৫ জন ভোটদাতা তাদের মতাধিকার প্রয়োগ করবেন। জাতীয় নির্বাচন পরিকল্পনা দপ্তর সূত্রে জানা গেছে রাজ্যে এবার পুরুষ ভোটদাতার সংখ্যা ১,৮১,২৩,৪৩৭ জন এবং মহিলা ভোটদাতার সংখ্যা ১,৮৪,৭৪,৭১৪ জন। অন্যান্য ভোটদাতার সংখ্যা ৩৭৪৫। ২০১৯এর ভোটার তালিকায় ঐ রাজ্যের নিরাপত্তা বাহিনীতে কর্মরত ৫৬,৯০৮ জন এবং বিদেশে বসবাসরত ২৫১১ জন ভোটদাতা রয়েছেন। অন্ধ্রপ্রদেশে এবারের নির্বাচনে পুরুষদের তুলনায় মহিলা ভোটদাতার সংখ্যা ৩,৫১,২৭৭ জন বেশি। অর্থাৎ ১.৯৩ শতাংশ বেশি। রাজ্যে ১৮-১৯ বছর বয়সী নতুন ভোটারের সংখ্যা ৫ লক্ষ ৩৯ হাজার ৮০৩।
তেলেঙ্গানার ২,৯৫,৩০,৮৩৮ জন ভোটদাতা এবং অন্ধ্রপ্রদেশের ৩,৬৬,৬১,৩১৫ জন ভোটদাতার সংখ্যা যোগ করলে দেখা যাবে ২০১৪ সালের সাধারণ নির্বাচনে অবিভক্ত অন্ধ্রপ্রদেশের থেকে এই সংখ্যা ১.৯৪ শতাংশ বেশি- অর্থাৎ ১২,৫৮,০১৫ জন।
২০১৪র সাধারণ নির্বাচনে অবিভক্ত অন্ধ্রপ্রদেশে সবথেকে বেশি ভোট পড়েছিল- ৭৪.৬৪ শতাংশ।
CG/CB/NS
(Visitor Counter : 76
উপ-রাষ্ট্রপতিরসচিবালয়
উপ-রাষ্ট্রপতি অনন্য সাহিত্য উৎসব – আন্তর্জাতিক সতাবধানম-এর সূচনা করেছেন
নয়াদিল্লি, ৫ নভেম্বর, ২০২০
উপ-রাষ্ট্রপতি শ্রী এম ভেঙ্কাইয়া নাইডু বলেছেন, তেলেগু ভাষার গৌরবোজ্জ্বল ঐতিহ্য 'অবধানম’ সাহিত্য উৎসবের মাধ্যমে আরও বিকশিত হচ্ছে। এই আয়োজনে কবিদের সাহিত্যের ক্ষমতা প্রকাশিত হচ্ছে। এই অভূতপূর্ব ঐতিহাসিক এবং অনন্য বৈশিষ্ট্য শুধুমাত্র কয়েকটি ভাষাতেই দেখা যায় আর তাই এগুলির চর্চাকে আরও উৎসাহিত করা প্রয়োজন।
তিরুপতির শ্রী কৃষ্ণ দেবরায়, সৎসঙ্ঘের আশীর্বাদধন্য ডঃ মেদাসানি মোহন এই আন্তর্জাতিক সতাবধানম-এর আয়োজন করেছেন। উপ-রাষ্ট্রপতি ভার্চ্যুয়ালি এই অনুষ্ঠানের সূচনা করেছেন। তিনি বলেছেন, আমাদের মাতৃভাষা আমাদের সম্পদ। লেখক-লেখিকা, কবি, ভাষাবিদ ও অন্যান্য সকলের আমাদের ঐতিহ্যকে রক্ষা করার জন্য উদ্যোগী হওয়া প্রয়োজন, যাতে আমাদের ভবিষ্যৎ প্রজন্ম এগুলির বিষয়ে জানতে পারে। তিনি এই অনুষ্ঠানের আয়োজন করার জন্য প্রশংসা করে বলেছেন, ভারতীয় ভাষাগুলির সংরক্ষণ এবং প্রচারের মাধ্যমে বিদেশে এই ভাষাগুলির ঐতিহ্য সম্পর্কে আরও ভালোভাবে মানুষকে জানানো যাবে। উপ-রাষ্ট্রপতি অংশগ্রহণকারীদের কাছে অনুরোধ করেছেন, বিদেশি ভাষা চর্চা সত্ত্বেও তাঁরা যেন তাঁদের মাতৃভাষাকে ভুলে না যান।
উপ-রাষ্ট্রপতি এই প্রসঙ্গে উল্লেখ করেছেন, ভাষা শুধুমাত্র আবেগই প্রকাশ করে না, ভাষা একজন মানুষের জাতিস্বত্ত্বা ও সাংস্কৃতিক ঐতিহ্যকেও তুলে ধরে। প্রত্যেকের নিজের মাতৃভাষাকে রক্ষা করে তা চর্চা করা উচিৎ বলে তিনি মন্তব্য করেছেন। শ্রী নাইডু বলেছেন, যে, সভ্যতা তখনই সমৃদ্ধশালী হয়ে ওঠে যখন আমরা আমাদের মাতৃভাষা, ভারতীয় সংস্কৃতি, প্রকৃতি ও পরিবেশকে রক্ষা করতে পারি।
উপ-রাষ্ট্রপতি তেলেগু ভাষার সংরক্ষণ এবং প্রচারের জন্য শ্রী মেদাসানি মোহন এবং অন্যান্যদের ভূমিকার প্রশংসা করেছেন। এই অনুষ্ঠানে ২০টি দেশের বিদ্বজনেরা অংশ নিয়েছেন। অনুষ্ঠানে সরকারি আধিকারিক, কর্পোরেট জগতের ও চলচ্চিত্র জগতের ব্যক্তিত্ব, লেখক এবং ভাষার বিষয়ে উৎসাহী মানুষেরা অংশ নিয়েছিলেন।
CG/CB/DM
(Visitor Counter : 177
সড়কপরিবহণওমহাসড়কমন্ত্রক
বাতিল গাড়ি ভেঙ্গে ফেলা নীতির আওতায় ছাড় সুবিধা সম্পর্কিত বিজ্ঞপ্তি জারি
নয়াদিল্লি, ০৭ অক্টোবর, ২০২১
বাতিল গাড়ি ভেঙ্গে ফেলা নীতিতে গাড়ি মালিকদের পুরনো ও দূষণ সৃষ্টিকারী গাড়ির ব্যবহার বন্ধ করার জন্য উৎসাহিত করতে ছাড় সুবিধা দেওয়ার প্রস্তাব করা হয়েছে। আসলে, এ ধরনের গাড়ির রক্ষণা-বেক্ষণ খাতে খরচ বেশি এবং জ্বালানী বাবদ খরচও বেশি হয়।
এই বিষয়গুলিকে বিবেচনায় রেখে কেন্দ্রীয় সড়ক পরিবহণ ও মহাসড়ক মন্ত্রক গত মঙ্গলবার  গেজেট অফ ইন্ডিয়ায় বিজ্ঞপ্তি প্রকাশ করেছে। আগামী বছর পয়লা এপ্রিল থেকে বাতিল গাড়ি ভেঙ্গে ফেলার জন্য ছাড় সুবিধার বিষয়টি কার্যকর হচ্ছে। বিজ্ঞপ্তিতে আরও বলা হয়েছে, স্বীকৃত ভেহিকেল স্ক্র্যাপিং কেন্দ্র থেকে নেওয়া সার্টিফিকেট অফ ডিপোজিট জমা করার পরিবর্তে এই ছাড় সুবিধা পাওয়া যাবে। মোটর গাড়ি করের ক্ষেত্রে ছাড়ের সুবিধা পাওয়া যাবে।
পরিবহণ বহির্ভূত  অকেজো গাড়ি বাতিলের ক্ষেত্রে ২৫ শতাংশ এবং পরিবহণের কাজে ব্যবহৃত  গাড়ির ক্ষেত্রে ৫০ শতাংশ পর্যন্ত ছাড় মিলবে। পরিবহণ যানবাহনের ক্ষেত্রে ৮ বছর পর্যন্ত এবং ব্যক্তিগত গাড়ির ক্ষেত্রে ১৫ বছর পর্যন্ত এই ছাড় সুবিধা দেওয়া হবে।
গেজেট বিজ্ঞপ্তি দেখতে এই লিঙ্কে ক্লিক করুন - https://static.pib.gov.in/WriteReadData/specificdocs/documents/2021/oct/doc202110701.pdf.
CG/BD/SB
(Visitor Counter : 129
স্বরাষ্ট্র মন্ত্রক
আসাম রাইফেলস্ - এর উদ্যোগে অরুণাচল প্রদেশের প্রত্যন্ত অঞ্চল বিজয়নগরে বিশেষজ্ঞ ডাক্তারদের নিয়ে স্বাস্থ্য শিবিরের আয়োজন করা হ’ল
কলকাতা, ২৯ মে, ২০১৯
অরুণাচল প্রদেশের বিজয়নগরের স্থানীয় মানুষদের জন্য সোমবার আসাম রাইফেলস্ একটি স্বাস্থ্য পরীক্ষা শিবিরের আয়োজন করে। দেশের পূর্বতম প্রান্তে, যেখানে আজও সড়ক যোগাযোগ নেই বললেই চলে, মূলত আকাশপথের ওপর ভরসা করা হয়, সেখানে বিশেষজ্ঞ চিকিৎসকদের নিয়ে এ ধরণের স্বাস্থ্য পরীক্ষা শিবির এই প্রথম।
আসাম রাইফেলস্ - এর চিকিৎসক দলের নেতৃত্ব দিয়েছিলেন সদর দপ্তর ডিজিএআর – এর চিকিৎসা বিভাগের ডাইরেক্টর এবং কর্ণেল। এছাড়া ছিলেন, আসাম রাইফেলস্ হাসপাতালের নাক-কান-গলার বিশেষজ্ঞ চিকিৎসক এবং জয়রামপুর ব্যাটেলিয়নের দুই জন চিকিৎসক। এই শিবিরে বিজয়নগরের ৪৮ জন পুরুষ, ৪৩ জন মহিলা-সহ আট জন শিশুর স্বাস্থ্য পরীক্ষা করা হয়। পরবর্তীতে আসাম রাইফেলস্ - এর পক্ষ থেকে চশমা, শ্রবণ যন্ত্র-সহ প্রয়োজনীয় সামগ্রী বিতরণ করা হবে। আসাম রাইফেলস্ - এর এই মহৎ উদ্যোগে গ্রামবাসীরা উচ্ছ্বসিত। এই এলাকার সার্বিক উন্নয়নে আসাম রাইফেলস্ তার দায়বদ্ধতার কথা পুনরায় ব্যক্ত করেছে। প্রত্যন্ত অঞ্চলে এ ধরণের স্বাস্থ্য শিবির অত্যন্ত জরুরি। ভবিষ্যতেও এই ধরণের শিবিরের আয়োজন করা হবে। এই অঞ্চলে বিশেষজ্ঞ চিকিৎসকদের নিয়ে যাওয়ার কাজে ইস্টার্ন কমান্ডের বিমান ব্যবহারে সুযোগ দেওয়ার জন্য আসাম রাইফেলস্ কৃতজ্ঞতা জানিয়েছে।
SSS/CB/SB
(Visitor Counter : 47
মহাকাশদপ্তর
সূর্যের মতো উজ্জ্বল একটি নক্ষত্রকে প্রদক্ষিণকারী নতুন এক গ্রহের আবিস্কার
নয়াদিল্লি, ২২ জুন, ২০১৮
অধ্যাপক অভিজিৎ চক্রবর্তীর নেতৃত্বে আমেদাবাদ-স্থিত ফিজিক্যাল রিসার্চ ল্যাবরেটরির  বিজ্ঞানী ও ইঞ্জিনিয়ারদের একটি দল সূর্যের মতো উজ্জ্বল একটি নক্ষত্রকে প্রদক্ষিনকারী এবং পৃথিবীর আকারের চেয়ে ২৭ গুণ বড় একটি গ্রহ আবিস্কার করেছেন। নতুন আবিস্কৃত এই গ্রহের পরিচিতি ইপিআইসি ২১১৯৪৫২০১-বি অথবা কে২-২৩৬বি।
আমেরিকান অ্যাস্ট্রোনমিকাল সোসাইটির অনলাইন অ্যাস্ট্রোনমিকাল জার্নালে ভারতীয় বিজ্ঞানীদের গবেষণা রিপোর্ট ও গ্রহটির আবিস্কারের কথা প্রকাশিত হয়েছে। রাজস্থানের মাউন্ট আবুতে ফিজিক্যাল রিসার্চ ল্যাবরেটরির গুরুশিকারা অবজারভেটরিতে অবস্থিত সম্পূর্ণ দেশীয় প্রযুক্তিতে নির্মিত পিআরএল অ্যাডভান্স রেডিয়াল – ভেলোসিটি আবুস্কাই সার্চ বা পিএআরএএস  স্পেক্টোগ্রাফের সাহায্যে নতুন এই গ্রহটির সন্ধান পাওয়া যায়। এখন পর্যন্ত পৃথিবীর আকারের চেয়ে ১০ থেকে ২৭ গুণ বড় যে ২৩টি গ্রহের সন্ধান পাওয়া গেছে, তার মধ্যে কে-২ ২৩৬বি অন্যতম। সুপার নেপচুন জাতীয় এ ধরণের গ্রহের গঠন – কাঠামো জানার দিক থেকে ভারতীয় বিজ্ঞানীদের এই আবিস্কার অত্যন্ত গুরুত্বপূর্ণ।
আমাদের সৌর মণ্ডল বাদে হাতে গোনা যে কয়েকটি দেশ অন্যান্য নক্ষত্রকে প্রদক্ষিনকারী গ্রহ আবিস্কার করেছে, এই আবিস্কারের ফলে ভারতও সেইসব দেশের সঙ্গে যুক্ত হ’ল। এমনকি, পারাস-ই হ’ল এশিয়ার একমাত্র স্পেক্টোগ্রাফ যন্ত্র, যার সাহায্যে মহাকাশে নক্ষত্রকে প্রদক্ষিণকারী গ্রহের ওপর নজর রাখা সম্ভব। বিশ্বের কয়েকটি দেশের কাছেই এ ধরনের অত্যাধুনিক যন্ত্র রয়েছে।
SSS/BD/SB…
(Visitor Counter : 74
ইস্পাতমন্ত্রক
লৌহ ও ইস্পাতের মজুত বাড়াতে সরকারের গৃহীত বিভিন্ন পদক্ষেপ
নতুন দিল্লি, ২৬ জুলাই, ২০২১
ইস্পাত একটি বিনিয়ন্ত্রিত ক্ষেত্র। ইস্পাত সংস্থাগুলি উৎপাদন, রপ্তানি, আমদানির মতো বাণিজ্যিক সিদ্ধান্ত নিয়ে থাকে। তবে, লোহা ও ইস্পাত মজুত বৃদ্ধির জন্য সরকার বিভিন্ন পদক্ষেপ গ্রহণ করেছে। লৌহ আকরিকের উৎপাদন বৃদ্ধি এবং মজুত সুনিশ্চিত করার জন্য খনি ও খনিজ নীতির সংস্কার করা হয়েছে। ২০২১-২২ অর্থ বর্ষের কেন্দ্রীয় বাজেটে ননঅ্যালয়, অ্যালয় এবং স্টেনলেস ইস্পাত উৎপাদনের বিভিন্ন ক্ষেত্রে অভিন্নভাবে ৭.৫ শতাংশ শুল্ক হ্রাস করা হয়েছে। এছাড়াও ইস্পাতে ছাঁট মালের ওপর প্রাথমিক শুল্ক কর ছাড়ের সময়সীমা বৃদ্ধি করে ২০২২-এর ৩১ মার্চ পর্যন্ত করা হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং।
CG/SS/SKD/
(Visitor Counter : 103
প্রতিরক্ষামন্ত্রক
জম্মু ও কাশ্মীরের ব্যাপারে পাকিস্তানের হস্তক্ষেপ করার কোন অধিকার নেই, পাক অধিকৃত কাশ্মীরে মানবাধিকার লঙ্ঘনের ব্যাপারে দেশটি নজর দিক, বললেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৯ অগাস্ট, ২০১৯
প্রতিরক্ষা মন্ত্রী শ্রী রাজনাথ সিং বলেছেন, জম্মু ও কাশ্মীরের ব্যাপারে পাকিস্তানের হস্তক্ষেপ করার কোন অধিকার নেই। ভারতের অভ্যন্তরীণ বিষয়ে মন্তব্য করা থেকে তারা বিরত থাকুক। লাদাখের লেহ-তে বৃহস্পতিবার ডিফেন্স ইনস্টিটিউট অফ হাই অল্টিটিউড রিসার্চ আয়োজিত ২৬তম লাদাখী কিষাণ জওয়ান বিজ্ঞান মেলার উদ্বোধন করে কৃষক, নিরাপত্তা কর্মী ও বিজ্ঞানীদের উদ্দেশ্যে ভাষণ দিচ্ছিলেন প্রতিরক্ষা মন্ত্রী।
প্রতিরক্ষা মন্ত্রী বলেন, “আমি পাকিস্তানের কাছে জানতে চাই, কাশ্মীর কখন আপনাদের অংশ ছিল? কাশ্মীর চিরকালই ভারতের অঙ্গ।”
তিনি আরও বলেন, জম্মু ও কাশ্মীরের ব্যাপারে ভারতের অবস্থান অত্যন্ত স্পষ্ট এবং ১৯৯৪-এর ফেব্রুয়ারিতে সংসদে জম্মু-কাশ্মীর সংক্রান্ত একটি প্রস্তাব সর্বসম্মতভাবে পাশ হয়।
শ্রী সিং বলেন, পাকিস্তান অনৈতিকভাবে গিলগিট-বাল্টিস্তান সহ পাক অধিকৃত কাশ্মীর দখল করে রেখেছে। কাশ্মীর নিয়ে মন্তব্য করার পরিবর্তে গিলগিট-বাল্টিস্তান অঞ্চলের মানুষের মানবাধিকার লঙ্ঘনের যে ঘটনাগুলি ঘটছে, সে ব্যাপারে নজর দিক।
লাদাখকে কেন্দ্রশাসিত অঞ্চলের মর্যাদা দেওয়া প্রসঙ্গে প্রতিরক্ষা মন্ত্রী বলেন, এই সিদ্ধান্ত নিয়ে সরকার কেবল এই অঞ্চলের মানুষের ভাবানুভূতিকেই সম্মান জানাননি, সেইসঙ্গে মানুষের বিভিন্ন সমস্যার সমাধানের পথও খুঁজে বের করার চেষ্টা করছেন। প্রধানমন্ত্রী শ্রী নরেন্দ্র মোদীর উদ্দেশ্যই হল দেশের কৌশলগত দিক থেকে গুরুত্বপূর্ণ এলাকাগুলির সমাধানসূত্র স্থানীয়ভাবেই খুঁজে বের করা বলে তিনি মন্তব্য করেন।
এর আগে, প্রতিরক্ষা মন্ত্রী কিষাণ জওয়ান বিজ্ঞান মেলার উদ্বোধন করেন। অনুষ্ঠানে লাদাখ স্বশাসিত পার্বত্য উন্নয়ন পরিষদের মুখ্য কার্যনির্বাহী কাউন্সেলর শ্রী জামইয়াং সেরিং নামগিয়েল, ডিআরডিও-র চেয়ারম্যান ডঃ সতীশ রেড্ডি সহ লাদাখে মোতায়েন পদস্থ সেনা আধিকারিকরাও উপস্থিত ছিলেন।
প্রতিরক্ষা মন্ত্রী ডিফেন্স ইনস্টিটিউট অফ হাই অল্টিটিউড রিসার্চ-এর পরীক্ষাগার ঘুরে দেখেন। এখানে সম্পূর্ণ জৈব পদ্ধতিতে উৎপাদিত উৎকৃষ্ট মানের ফলমূল ও শাকসব্জি প্রদর্শিত রয়েছে।
লাদাখের এই মেলা প্রসঙ্গে প্রতিরক্ষা মন্ত্রী বলেন, এই উদ্যোগ কৃষক, সেনাকর্মী ও বিজ্ঞানীদের মধ্যে পারস্পরিক মতবিনিময়ের মঞ্চ হয়ে উঠেছে। লাদাখ অঞ্চলে সেনাকর্মী ও সমাজের সঙ্গে যোগাযোগ রক্ষায় ঐ প্রতিরক্ষা প্রতিষ্ঠানটির গুরুত্বপূর্ণ ভূমিকার প্রশংসা করে মন্ত্রী বলেন, লাদাখের কৌশলগত দিক থেকে গুরুত্বপূর্ণ বাস্তুতন্ত্র ব্যবস্থাকে আরও মজবুত করার ক্ষেত্রে এ ধরনের মেলা আয়োজন এক গুরুত্বপূর্ণ পদক্ষেপ। তিনি প্রতিষ্ঠানটির বিজ্ঞানীদের আগামী তিন বছরের মধ্যে হাই অল্টিটিউড সার্ভাইভাল বা উচ্চ দুর্গম পার্বত্য এলাকায় বেঁচে থাকার কৌশল আবিষ্কার করার আহ্বান জানান। এ ধরনের কৌশল সেনাকর্মীদের প্রতিকূল ও বিরূপ আবহাওয়া থেকে রক্ষা করে জীবন বাঁচাতে সাহায্য করবে। উচ্চ পার্বত্য এলাকায় রণকৌশলের দক্ষতা অর্জনের ক্ষেত্রে বিশ্বের মধ্যে সেরা হওয়ার যাবতীয় সম্ভাবনা ভারতীয় সেনাবাহিনীর রয়েছে বলেও প্রতিরক্ষা মন্ত্রী জানান।
২০২৫ নাগাদ লেহ অঞ্চলকে অর্গানিক  জেলা হিসেবে রূপান্তরিত করার যে লক্ষ্যমাত্রা ধার্য হয়েছে তার জন্য তিনি লাদাখ স্বশাসিত পার্বত্য উন্নয়ন পর্ষদের প্রয়াসের প্রশংসা করেন। এই কাজে পর্ষদকে সবরকম সরকারি সহায়তাদানেরও তিনি আশ্বাস দেন।
SSS/BD/DM
(Visitor Counter : 181
উপ-রাষ্ট্রপতিরসচিবালয়
জাতীয় নিরাপত্তার বিপদ নিয়ে ভারতকে সর্বসময় সতর্ক থাকতে হবে – বললেন উপ-রাষ্ট্রপতি
নয়াদিল্লি, ২৯ অগাস্ট, ২০১৯
উপ-রাষ্ট্রপতি শ্রী এম ভেঙ্কাইয়া নাইডু বলেছেন, জাতীয় নিরাপত্তার বিপদ নিয়ে ভারতকে সদা সতর্ক থাকতে হবে কারণ, দেশ উন্নয়নের লক্ষ্যে বিশাল আকারের অর্থনীতি নিয়ে বড় পদক্ষেপ করছে।
উন্নয়ন ও প্রগতির জন্য নিরাপদ এবং সুরক্ষিত পরিবেশ পূর্বশর্ত একথা উল্লেখ করে তিনি বলেন, “আমাদের প্রতিরক্ষা প্রস্তুতিকে সব সময় শিখরে রাখতে হবে।”
অন্ধ্রপ্রদেশের বিশাখাপত্তনমে আজ সোসাইটি ফর অ্যাপ্লায়েড মাইক্রোওয়েভ ইলেক্ট্রনিক্স ইঞ্জিনিয়ারিং অ্যান্ড রিসার্চ -এর ইলেক্ট্রো-ম্যাগনেটিক পাল্স  এবং ইএমআই সুবিধা দেখার পর উপ-রাষ্ট্রপতি গুরুত্বপূর্ণ পরিকাঠামো ব্যবস্থা এবং বিপর্যয় সংক্রান্ত প্রযুক্তির ক্ষেত্রে ইএমপি-র সম্ভাবনার উল্লেখ করেন।
শ্রী নাইডু বলেন, “মানুষের তৈরি অথবা প্রাকৃতিক কারণে বিপর্যয়ে এক বিশাল ভৌগোলিক অঞ্চলে প্রভাব ফেলতে পারে যা দেশের নিরাপত্তা এবং অর্থনৈতিক উন্নতির পক্ষে সঙ্কট ডেকে আনতে সক্ষম। তার থেকে বিশ্ব বাণিজ্য ও স্থায়িত্বে নেতিবাচক প্রভাব পড়বে।” তিনি জোর দেন ইলেক্ট্রো-ম্যাগনেটিক পাল্স হামলার মতো সঙ্কট এড়াতে ইএমপি প্রতিরোধী পরিকাঠামো তৈরি করা এবং দেশের ভবিষ্যতের প্রতিরক্ষা ব্যবস্থাপনার জন্য এর প্রয়োজনীয়তার ওপর।
শ্রী নাইডু বলেন, ইএমআই, ইএমসি এবং ইএমপি-র মতো ক্ষেত্রে ‘সামীর’ তার বিপুল অভিজ্ঞতা নিয়ে প্রতিরক্ষা বিভাগ, শিক্ষা প্রতিষ্ঠান, সরকারি-বেসরকারি শিল্পগুলিকে সাহায্য করতে পারে।
রেডিও ফ্রিকোয়েন্সি অথবা মাইক্রোওয়েভ, ইলেট্রো-ম্যাগনেটিক ইন্টারফেয়ারেন্স, কম্প্যাটিবিলিটি অ্যান্ড পাল্স, মিলিমিটার ওয়েভ টেকনলজি, কমিউনিকেশন্স এবং অন্য ক্ষেত্রে উন্নতমানের গবেষণার জন্য ‘সামীর’-এর প্রশংসা করেন উপ-রাষ্ট্রপতি।
শ্রী নাইডু এও বলেন, দেশের পক্ষে বিজ্ঞান ও প্রযুক্তি এবং উদ্ভাবনের সংস্কৃতির বিপুল গুরুত্ব আছে। এটি ঐ দেশের এগিয়ে যাওয়ার পাথেয়।
অন্ধ্রপ্রদেশের সরকারি তেলুগু ভাষা দিবসের উল্লেখ করে উপ-রাষ্ট্রপতি সাধারণ মানুষকে তাঁদের মাতৃভাষা রক্ষা এবং উন্নতি করার আহ্বান জানান। তাঁর পরামর্শ, প্রাথমিক স্তরে শিক্ষার মাধ্যমে হওয়া উচিৎ স্থানীয় ভাষা। তিনি রাজ্য সরকারগুলিকে তাদের সব নির্দেশ, বিজ্ঞপ্তি, চিঠি, স্থানীয় ভাষায় করার পরামর্শ দেন।
৩৭০ অনুচ্ছেদ বাতিলের প্রসঙ্গে তিনি বলেন, এটি পুরোপুরি অভ্যন্তরীণ প্রশাসনিক বিষয়।
ভারত শান্তিপ্রিয় দেশ, যুদ্ধোন্মাদ নয় জানিয়ে তিনি বলেন, “আমরা চাই না কেউ আমাদের অভ্যন্তরীণ বিষয়ে মাথা গলাক।” তিনি আরও বলেন, ভারতের অভ্যন্তরীণ বিষয়ে কেউ যদি হস্তক্ষেপের চেষ্টা করে তাহলে ভারত তাকে উপযুক্ত জবাব দেবে।
অন্ধ্রপ্রদেশের পর্যটন, সংস্কৃতি, যুব উন্নয়ন মন্ত্রী শ্রী মুত্তামসেত্তি শ্রীনিবাস রাও, সামীর-এর ডিরেক্টর জেনারেল ডঃ সুলভা রানাডে, প্রোগ্রাম ডিরেক্টর ডঃ বি সুব্বা রাও এবং নৌ-বাহিনীর আধিকারিকরা অনুষ্ঠানে উপস্থিত ছিলেন।
CG/AP/DM
(Visitor Counter : 123